שיחה:גיל לימון

message: הסדר של תיאור הביוגרפיה מבלבל. התיאור עצמו די פשוט: למד לתואר ראשון ושני, התגייס לפרקליטוות הצבאית, אחרי התפקידים ביהודה ושומרון יצא לחופשה לצורך הדוקטורט שבמהלכה היה גם יועץ משפטי למשלחת באו"ם, חזר לשירות הצבאי, השתחרר ועשה תפקידים במזכירות הממשלה ובמשרד המשפטים. לפי התיאור עכשיו צריך לקפץ בין הפרקים כדי להבין את מסלול חייו של האיש (ולא פלא שדרושה הבהרה בסיום של אילו לימודים התגייס לפרקליטות הצבאית, כי מהפתיח של תיאור הנביוגרפיה אפשר להתרשם בטעות שהוא היה באו"ם ועשה דוקטורט לפני שהצטרף לפרקליטות הצבאית. מציע לסדר את הדברים לפי הסדר הכרונולוגי, זה רק ישפר את הערך. -- Prokurator11 - שיחה 18:10, 8 באוגוסט 2021 (IDT)
replies: text: עמדתי היא שהכרונולוגיה של הביוגרפיה, כלומר תיאור קורות החיים צעד אחר צעד, משנית בחשיבותה לחלוקה של הביוגרפיה לפי כותרות ונושאים. אנחנו צריכים לסייע לקורא להבין בפשטות את מרכזי הקריירה של נשוא הערך (לימודים אקדמיים, פרקליטות צבאית, עוזר מזכיר הממשלה והיועץ המשפטי, ומשנה ליועץ המשפטי), ולצורך זה חלוקה לפרקים לפי נושאים חיונית. אני סבור שהתוצאה בערך שלנו בהירה וטובה, והדילוג קל ולא מורגש. עם זאת, עמדתך שקולה אף היא. אשמח לשמוע עמדות נוספות. בברכה, צור החלמיש - שיחה 18:21, 8 באוגוסט 2021 (IDT)
replies: text: :אני מעדיף לחתור ליותר סדר כרונולוגי, כפי שעשיתי בעריכתי זו. אתה רשאי לבטלה אם אינה לרוחך. דוד שי - שיחה 18:32, 8 באוגוסט 2021 (IDT)
replies: text: :: נראה יפה, בעיניי. אגב, אם כבר התכנסנו כאן, האיש מעולם לא היה ראש לשכתו של מנדלבליט. ייתכן שמקור האמירה הזו בפרסום עיתונאי כלשהו שלא דייק בלשונו או חשב שבכך הוא ממחיש את עומק מעורבותו של האיש בענייני לשכת היועץ. בהכירי את משרד המשפטים, ראש הלשכה הוא תפקיד מזכירותי לחלוטין, לא ממנים לתפקיד כזה ד"ר למשפטים. לימון היה עוזר בכיר ליועץ, לא ראש לשכתו, ולא מנהל לשכתו של מנדלבליט. כאן אפשר לראות מי הייתה ראש לשכתו של מנדלבליט -- אוריאן שם טוב מיכאלי. אז ברשותכם אוריד את ההתייחסות הלא-מדויקת הזאת -- Prokurator11 - שיחה 18:38, 8 באוגוסט 2021 (IDT)
replies: text: :::דוד, זו פשרה ראויה. תודה. פרוקטור, תודה על הרחבת הערך ועל התמונה. מעריכותיך עולה שיש בידך אפשרות לדייק כמה פרטים אחדים: א. האם שם המשפחה של הוריו הוא לימון. ב. היכן למד וגדל. ג. מתי סיים את התואר והחל לשרת בפועל בפרקליטות הצבאית. ד. מי היה יועמ"ש יו"ש שלימון שימש עוזרו. ה. מתי התמחה בעריכת דין. ו. מתי שימש סגן פצ"ר חה"א ומרכז. בברכה, צור החלמיש - שיחה 12:16, 9 באוגוסט 2021 (IDT)
replies: text: ::::הי, אנסה. :) א. שם המשפחה של ההורים הוא לימון (לא קשורים לאלוף מוקה לימון, כאן יש אזכור של האב); ב. למד וגדל בחיפה, זה בוודאות, אבל לא יודע באיזה בית ספר; ג. הגיע לתפקיד הראשון שלו בפרקליטות הצבאית (הייעוץ המשפטי לאיו"ש) בשנת 1999; מה שקורה ברגיל אצל העתודאים למשפטים הוא שקוטפים אותם מהמחצית השנייה של שנה ד', ואז הם לעתים מסיימים את החובות לתואר תוך כדי החודשים הראשונים של השירות; אני חושב שייתכן שאת התואר השני הוא עשה מתישהו תוך כדי השירות, לפחות זה מה שקורה בדרך כלל עם אנשי הפרקליטות, לא סגור על זה; ד. באותה תקופה כל קציני יועמ"ש איו"ש נקראו "עוזר היועץ המשפטי", אז זה לא שהוא היה עוזר אישי של בעל תפקיד ספציפי; יועמ"ש איו"ש באותה תקופה היה אל"ם שלמה פוליטיס, ומאז 2004 - אל"ם יאיר לוטשטיין (למעשה, אם כיוונת את השאלה לשאלת ההיכרות עם מנדלבליט, מנדלבליט לא היה מפקדו הישיר באף אחת מתחנות השירות שלו בצבא; מנדלבליט היה סגן הפצ"ר - תפקיד שבעיקר אחראי על ענייני הארגון ביחידה - מאז שנת 2003, והפצ"ר - מאז שנת 2004, אבל הוא היה מפקד היחידה, ולא של המחלקות שבהן לימון שירת); ה. אני מתאר לעצמי שההתמחות הייתה בסמוך אחרי שנכנס לפרקליטות הצבאית, בשנים הראשונות לשירות; בפרקליטות הצבאית אין מסלול התמחות מובחן, למעשה קציני הפרקליטות מתמחים תוך כדי השירות שלהם בכך שהם מקיימים את המוטל עליהם בתפקידם הרגיל (והחוק מתיר לאנשי הפרקליטות לפעול בתפקידם גם ללא רישיון עריכת דין), ולרוב "המאמן" שלהם לצרכי הדיווח יהיה מישהו מקצינים ותיקים, אף לא בהכרח מפקדם הישיר, לכן גם למעשה לא מייחסים משמעות מיוחדת למוסד ההתמחות; ו. הוא היה סגן פרקליט מרכז וחיל האוויר בתפקיד האחרון שלו בצבא; בין השנים 2012-2013, כמדומני (למשל, לפי הכרעת הדין באחד התיקים בהם טיפל - ח"א (מחוזי) 563/12 התובע הצבאי נ' סמל י א, התיק נוהל בין השנים האלה, אבל אני די בטוח שהחל את השירות שם לא לפני 2012. -- Prokurator11 - שיחה 13:33, 9 באוגוסט 2021 (IDT)
replies: text: :::::תודה על ההשקעה. ניסיתי לשלב מה שניתן בערך (לגבי ד, לא התכוונתי למנדלבליט, אבל תודה על ההרחבה). צור החלמיש - שיחה 14:02, 9 באוגוסט 2021 (IDT)
thread_title:  הסדר הכרונולוגי 

message: שלום. בתהליך הארכוב, החזיר הארכיון שגיאות לאחד או יותר מהאתרים ששלחתי לארכיון.
להלן קישורים שהחזירו שגיאה והשגיאה המתאימה.
* https://twitter.com/amirettin/status/1629792233321910274 עם שגיאה 
בכל מקרה זו תהיה ההודעה היחידה לגבי קישורים אלו, ולא יעשה ניסיון נוסף לארכוב קישורים אלו.
בידידות.—InternetArchiveBot (דווח על באג) 16:10, 3 באוקטובר 2023 (IDT)
thread_title:  בעיה בקישורי ארכיון בערך (אוקטובר 2023) 

message: קטגוריה:ערכים שיש לתקן בהם קישורים חיצוניים
שלום,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.israelbar.org.il/magazine/OrechHadin46/36/ נמצא כקישור שבור. מומלץ להוסיף https://web.archive.org/web/20210808003509/http://www.israelbar.org.il/magazine/OrechHadin46/36/ לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 02:41, 5 במאי 2024 (IDT)
thread_title:  נמצאו קישורים חיצוניים שצריכים תיקון (מאי 2024)